Trelis/gawiki huggingface dataset:
Gruffydd ap Gwenwynwyn. Prionsa Breatnach de chuid Powys Wenwynwyn ab ea Gruffydd ap Gwenwynwyn (a chailleadh circa 1286).
Luathshaol.
Mac le Gwenwynwyn ab Owain agus Margaret Corbet a bhí i nGruffydd. Bhí sé ina pháiste nuair a chailleadh a athair, agus é ina dheoraíocht sa bhliain 1216 (díbríodh é as a phrionsacht ag Llywelyn Mór as Gwynedd). Chaith sé a leanbaíocht i Sasana, faoi chomaoin an rí, agus níor fhill sé chuig na Breataine Bige gur d’éag Llywelyn. Nuair a chuireadh iachall ar Dafydd ap Llywelyn chun síochána a dhéanamh le hAnraí III Shasana sa bhliain 1241, thugadh seilbh ar fhormhór thailte a athar dó, ag tabhairt ómós d’Anraí de dheasca sin. Pósadh le Hawise, iníon John Lestrange as Knockin é ag an dtaca seo. 
Comhrac le Llywelyn.
Nuair a mhéadaíodh cumhacht Llywelyn Deireanach sa Bhreatain Bheag ón mbliain 1255 ar aghaidh, lean ar Gruffydd tacaíocht ag tabhairt do Choróin Shasana, agus díbríodh é i ndeoraíocht arís. D’aistríodh a dhílseacht chuig Llywelyn sa bhliain 1263 tar éis bhagairtí a fháil as. Dearbhaíodh dílseacht Gruffydd le Conradh Montgomery sa bhliain 1267. Sa bhliain 1274, bhí Gruffydd, a bhean chéile Hawise agus mac Owain páirteach le comhcheilg dhéarthair Llywelyn, Dafydd ap Gruffydd chun Llywelyn a mharú. I dteannta Llywelyn a bhí Dafydd ag an t-am sin, agus beartaíodh go dtíocfadh Owain agus buíon gaiscíoch leis ar an 2 Feabhra, chun an ghníomh a chur i gcrích. Áfach, séanadh é de dheasca stoirm shneachta. Ní bhfuair Llywelyn na sonraí na gcomhcheilg go léir go ceann cúpla mí, nuair a d’admháil Owain í le hEaspaig Bangor. Dúirt sé go raibh ar intinn acu Dafydd a bheith ina phrionsa Gwynedd, agus ina dhiaidh sin, thabharfadh Dafydd tailte do Gruffydd. Nuair a fuair Llywelyn na sonraí go léir, sheoladh toscairí chuig Y Trallwng chun Gruffydd a fháil, ach theith Gruffydd chuig Sasana. Chuir sé faoi i Shrewsbury agus baineadh é mar cheanncheathrú chun ruathair a dhéanamh ar thailte Llywelyn. Tar éis chogadh an bhliain 1277, nuair a ghéilleadh thailte Llywelyn lasmuigh ar Gwynedd, thugadh a chuid thailte do Gruffydd arís. Ina dhiaidh seo, ghlac sé páirt i gconspóid le Llywelyn faoi cheantar Arwystli. Bhí fonn ar Llywelyn an scéal a phlé faoi dhlí na Breataine Bige, ach b’fhearr le Gruffydd dlí Shasana a úsáid (le tacaíocht Éadbhard I Shasana). 
Thug Gruffydd tacaíocht d’Éadbhard sa chogadh deiridh sa bhliain 1282, cé go raibh sé ina sheanfhear anois. Is féidir go raibh Owen, an mac is sine do Gruffydd, páirteach i mbás Llywelyn ag Cilmeri i mí na Nollag 1282.
Bás, agus Deireadh na Prionsachta.
Ag deireadh Chogadh na Breataine Bige (1282-1283), cuireadh prionsacht Powys Wenwynwyn ar ceal, agus ghlac an teaghlach sloinne nua, "‘de la Pole’", a chiallaíonn “as Poole”, tagairt do phríomháit na dteaghlach ag Poole (‘Welshpool’ i mBéarla sa lá atá ann inniu - 'Y Trallwng' i mBreatnais). Tháinig eastát Gruffydd faoi smacht a mhic Owen tar éis 1283, agus cailleadh é idir Feabhra 1286 agus deireadh na bliana 1287.
Susan Sarandon. Is ban-aisteoir Meiriceánach í Susan Sarandon, a rugadh ar an 4 Deireadh Fómhair 1946.
Llywelyn ap Gruffudd. Bhí Llywelyn ap Gruffudd (Llywelyn ein Llyw Olaf') (circa 1225 – 11 Nollaig 1282) ina Thaoiseach ar an mBreatain Bheag (Tywysog Cymru) ó 1258–1282 go dtí gur maraíodh é ag saighdiúirí Sasanacha i gCilmeri, agus ar an gcéad duine a d’aithin Rí Shasana mar Thaoiseach na Breataine Bige.
Ba é an aidhm a bhí aige ná iarracht a dhéanamh an Bhreatain Bheag a aontú, agus throid sé go dian i gcoinne Ríthe Shasana, go háirithe Éadbhard I, chun é seo a bhaint amach. Tugann go leor daoine Llywelyn ein Llyw Olaf (Gaeilge:Llywelyn an Rialóir Deiridh) air toisc go raibh sé ina thaoiseach deiridh ar an mBreatain Bheag, sular rialaigh Rí Shasana, Éadbhard I, an Bhreatain Bheag ar fad.
Tá sé teacht air den chéad uair i dtaifid sa bhliain 1243. Ar bhás a uncail Dafydd ap Llywelyn i 1246, ba é an comharba follasach é, ach de réir Chonradh Woodstock sa bhliain 1247bhí an oynydd ydólny, ach ina ól Conradh Woodstock i 1247 roinneadh Gwynedd idir an triúr deartháireacha: Llywelyn, Owain (a dheartháir ba shine) agus Dafydd. Sa bhliain 1255 fuair Llywelyn anceann is fear ar a bheirt dheartháir agus bhunaigh sé é féin mar rialóir aonair ar 'Gwynedd Uwch Conwy' (Gaeilge: Gwynedd Thar Chonwy). An bhliain dár gcionn bhí 'Y Berfeddwlad' faoina cheannas, agus taobh istigh de dhá bhliain bhí an chuid is mó de 'Tywysogaeth Cymru' (Gaeilge: Prionsacht na Breataine Bige)ina sheilbh aige.
Tar éis cogadh cathartha i Sasana sa bhliain 1263 faoi cheannas Simon de Montfort, síníodh Comhaontú Trefaldwyn. D’aithin an comhaontú idir Llywelyn agus Anraí III Shasana seasamh Llywelyn mar "Tywysog Cymru" agus an ceart aige chun ómós a fháil ó gach prionsa agus tiarna sa Bhreatain Bheag neamhspleách. Rinneadh é sin i láthair Ottobuono, ambasadóir an Phápa.
Ancona. Is cathair agus port í Ancona (ón nGréigis: Ἀγκών - Ankon) i réigiún Marche ar chósta lár na hIodáile. Tá thart ar 101,210 daoine ina gcónaí ann. Is í Ancona príomhchathair cúige Ancona agus an réigiúin.
Tá an chathair súite 280 km soir ó thuaidh ón Róimh, ar an Muir Aidriad, idir na sléibhte Monte Conero, Monte Astagno agus Monte Guasco.
Is í Ancona ceann de na poirt is tábhachtaí ar an Muir, go háirthe ó thaobh tráchta paisinéara de agus í i gcroílár geilleagar an réigiúin.
Y Trallwng. Baile i bPowys, An Bhreatain Bheag is ea Y Trallwng (Béarla: Welshpool). Tá sé suite 6 km laistigh de theorainn Shasana, ar bhruach Afon Hafren (English: " River Severn"). Is é is brí leis an ainm "Y Trallwng" ná 'an talamh riascach nó fiachmhúchta'. Bhí 6,269 daoine ina gcónaí ann sa bhliain 2001. 
Ar dtús, thugtaí lucht an Bhéarla an t-ainm Pool air, ach d'athraíodh seo go dtí Welshpool sa bhliain 1835 chun idirdhealú a dhéanamh idir é agus an baile Sasanach Poole. Bhí 6,269 daoine ina gcónaí ann sa bhliain 2001. 
Stair.
D’fhreastail Y Trallwng mar phríomhchathair na prionsachta Powys Wenwynwyn le linn na Meánaoiseanna, i ndiaidh theitheadh an phrionsa as suíomh ríoga Bhreatnach Mathrafal sa bhliain 1212.
Scrios fórsaí Owain Glyndŵr an baile sa bhliain 1400 ag tús a éirí amach i gcoinne an rí Anraí IV Shasana. Sa lá atá inniu ritheann na Slite Slímharcáilte 'cosán cianchonair' (Béarla: "Long-distance trail") agus Llwybr Glyndŵr (Gaeilge:Bealach Ghlyndŵr) tríd an mbaile.
Darren Scully. Is polaiteoir Éireannach agus iar-mhéara de chuid Nás na Rí é Darren Scully. D'éirigh sé as i Samhain na bliana 2011 tar éis dó ráiteas ciníoch a dhéanamh ar an raidió. Rinne an Teachta Dála Aodán Ó Riordáin gearán leis na Gardaí Sícohána ina thaobh faoi "An tAcht um Thoirmeasc ar Ghríosú chun Fuatha, 1989".
Teach na dTeachtaí, An Ríocht Aontaithe. Is é Teach na dTeachtaí (Béarla: House of Commons) an t-ainm atá ar sheomra tofa íochtarach na Parlaiminte sa Ríocht Aontaithe. 
Tá i bhfad níos mó cumhachta reachtaí ag Teach na dTeachtaí ná mar atá ag seomra uachtarach na parlaiminte, Teach na dTiarnaí.
Thomas D'Arcy McGee. Polaiteoir Ceanadach ba ea Thomas D'Arcy Etienne Hughes McGee, PC, (13 Aibreán, 1825 – 7 Aibreán, 1868). Tháinig sé chun saoil i mbaile iargúlta Cairlinn, Contae Lú, Éire. Nuair a bhí sé ocht mbliana d'aois, d'aistrigh a theaghlach go Loch Garman, mar bhí a athair i ndiaidh post sa gharda cósta a fháil ansin.
Sa bhliain 1842 chuaigh sé siar go dtí na Stáit Aontaithe agus i anonn go Ceanada. Ghlac sé páirt sách thábhachtach i bpolaitíocht na tíre úd agus áirítear é mar dhuine d'aithreacha Chónaidhm Cheanada. Mhol sé do Ghaeil Cheanada seasamh leis an náisiúnachas Ceanadach ach le gaol gairid idir an tír sin agus an Bhreatain Mhór. Sheas sé i gcoinne na bhFíníní. Fuair sé bás in Ottawa, Ontario.
Tom Selleck. Is aisteoir Meiriceánach é Thomas William "Tom" Selleck , a rugadh ar an 29 Eanáir 1945. Tá cáil ar a chroiméal.
Tim Robbins. Is aisteoir Meiriceánach é Timothy Francis "Tim" Robbins, a rugadh ar an 16 Deireadh Fómhair 1958.
Teach na dTiarnaí. Is é Teach na dTiarnaí teach uachtarach Pharlaimint na Ríochta Aontaithe;. tionóltar i bPálás Westminster ar nós Theach na dTeachtaí é. Is féidir bille nua a thionscnamh sa cheachtar acu. Is féidir do theachtaí Theach na dTiarnaí bheith ina nAire Rialtais chomh maith. Tá seirbhís tacaíochta ag Teach na dTiarna féin, ar nós Leabharlann Theach na dTiarnaí.
Ceaptar an chuid is mó dá theachtaí nua ina bpost. Tiarnaí Eaglaise agus Tiarnaí Tuata atá sa Teach. Tá suíocháin ann do 26 Tiarnaí Eaglaise a shuíonn sa Teach de bhua a ngnó eaglasta in Eaglais Shasana. Is iad na Tiarnaí Tuata an chuid eile de na baill. 
Conspóidí.
Finíochas.
I mí Iúil 2023, bhronn Boris Johnson ballraíocht saoil i dTeach na dTiarnaí ar chúigear comhairleoirí nó iarchomhairleoirí a bhí ar fhoireann Shráid Downing nó ar fhoireann a pháirtí, agus ar bheirt iar-iarrthóirí toghcháin ón bpáirtí. Bhí níos lú ná dhá bhliain caite ag Charlotte Owen (bean fhionn 30 bliain d'aois gan mórán taithí), an duine is óige a d’ainmnigh riamh, agus anois "Baroness Owen of Alderley Edge".
Coimeádachas.
Oireann an córas do na príomhpháirtithe. Uaireanta cinnte, bronntar suíocháin i dTeach na dTiarnaí ar dhaoine mar gheall ar cháil, taithí nó saineolas nach mbaineann le polaitíocht. Ach tá an bhunaíocht faoi ró-ionadaíocht.
Big Ben. Is leasainm a thugtar ar an gclog mór ag an mbun thuaidh de Thithe na Parlaiminte i Londain é Big Ben (Gaeilge: "Ben Mór"). Is minic, áfach, go dtugtar Big Ben ar an túr féin.
Cnoc Alúine. Cnoc i gContae Chill Dara is ea Cnoc Alúine (Béarla: "Hill of Allen").
Emmet Stagg. Ba pholaiteoir Éireannach agus Teachta Dála é Emmet Stagg (1 Deireadh Fómhair 1944 - 17 Márta 2024). Bhí sé ina bhall de Pháirtí an Lucht Oibre. 
Ghníomhaigh sé ar son dháilcheantar Chill Dara Thuaidh agus Chill Dara i nDáil Éireann idir 1987-2016.
Bhí roinnt aireachtaí stáit aige idir 1994-97 le linn Rialtas an 'Rainbow' agus bhí sé ina leas Phríomh Aoire sa Rialtas idir 2011-2016.
Dúirt ceannaire an Lucht Oibre,Ivana Bacik go raibh sé i gcónaí faoi réir le labhairt ar a son siúd a bhí faoi mhíbhuntáiste.
Sonny Liston. Dornálaí Meiriceánach, a bhí ina churadh domhanda trom-mheáchain, ab ea Charles L. "Sonny" Liston . (8 Bealtaine 1932 – 30 Nollaig 1970). 
Troideanna.
Troideadh babhtaí dornálaíochta idir Sonny Liston agus Cassius Clay (nó Muhammad Ali mar a bhaist sé air féin níos deireanaí) i 1964 agus arís an bhliain dár gcionn. Tharraing na troideanna – dá dtabharfá troideanna orthu – conspóid ollmhór.
Ar 25 Feabhra 1964, bhuaigh Ali an chraobh nuair a chuir sé Sonny Liston, ag cosaint an Choróin Trom-mheáchain an Domhain, de dhroim seoil i Miami Beach. Níor tugadh seans na ngrást do Clay roimh ré. Ach níor mhair Liston ach leathuair san fháinne nuair a d'éirigh sé as an troid.
An bhliain dár gcionn, ar 25 Bealtaine 1965 in Lewiston, Maine, troideadh babhta eile. Níor mhair an troid ach cúpla 2n30s. Dúradh gur chaith Liston ar an urlár é féin agus nach ndearna sé iarracht cheart ar bith. Chuaigh Muhammad Ali ar aghaidh sa bhfáinne nó gur glacadh leis go raibh sé ar dhuine de na seaimpíní trom-mheáchain ab fhearr ariamh. An raibh toradh an chluiche socraithe roimh ré ? Dúradh ag an am go raibh an cluiche ceannaithe, nó sin a chreid go leor.
Robert E. Lee. Ba ghinearál Meiriceánach é Robert Edward Lee (19 Eanáir 1807 – 12 Deireadh Fómhair 1870). Ar phlandáil darbh ainm Stafford Hall i gContae Westmoreland i Virginia a rugadh é. Rinne sé seirbhís in Arm na Stát Aontaithe ó 1829 go 1861. Nuair a cuireadh tús le Cogadh Cathartha na Stát Aontaithe chuaigh Lee leis an Chonaidhm, is é sin, stáit an deiscirt, agus cuireadh é i gceannas ar Arm Virginia Thuaidh, post a bhí aige go dtí deireadh an chogaidh sa bhliain 1865. Ina dhiaidh sin, chaith sé tamall ina uachtarán ar Ollscoil William and Mary i Virginia agus ba sa stát céanna, i Lexington, a fuair sé bás sa bhliain 1870.
Leasainmneacha Breatnacha. Dealraíonn sé go bhfuil an nós a bhíonn ag lucht na Breataine Bige leasainmneacha a thabhairt dá chéile agus ar rudaí agus áiteanna seanbhunaithe agus tá samplaí iomadúla de leasainmneacha stairiúla agus comhaimseartha ar fáil sa Bhreatnais.
An Ghraonlainnis. Is í an Ghraonlainnis nó "Kalaallisut" an ceann is líonmhaire cainteoirí de na teangacha Eiscimea-Ailiútacha. Baineann sí leis an bhfochraobh "Inupik" i gcraobh Eiscimeach na fine Eiscimea-Ailiútaí. Tá sí gaolmhar go maith leis na teangacha Eiscimeacha a labhraítear i gcóngar don Ghraonlainn in Oirthuaisceart Cheanada, an teanga Inuktitut ach go háirithe. Tá caighdeán na Graonlainnise bunaithe ar chanúint an Iarthair, is é sin, an cineál Graonlainnise a chluinfeá i Nuuk (Godthåb), príomhchathair na Graonlainne, ach tá dhá chanúint eile ann agus iad chomh difriúil agus nach furasta iad a thuiscint mura bhfuil ach an chanúint chaighdeánach agat, is é sin, Graonlainnis an Oirthir nó "tunumiit oraasiat" agus an cineál Graonlainnise a labhraítear in Qaanaaq (Thule) agus in áiteanna eile in Iarthuaisceart na Graonlainne.
Tá timpeall ar chaoga ocht míle cainteoir dúchais ann, agus is ionann sin agus duine as gach beirt dá labhraíonn teanga Inupik d'aon chineál ar fud an domhain. 
Teanga pholaisintéiseach nó iltáite í an Ghraonlainnis, cosúil le teangacha eile na fine (agus a lán teangacha bundúchasacha neamhghaolmhara san Oileán Úr). Cuirtear iarmhíreanna leis na focail, ach ní bhíonn réimíreanna in úsáid sa teanga, ach oiread leis na teangacha Eiscimeacha eile. Mar sin, is féidir abairt iomlán a chur in iúl trí aon fhocal fada amháin sa Ghraonlainnis, ar nós:
Is éard is brí leis an bpaidir chapaill seo ná: "Bhain siad triail as mórstaisiún raidió a thógáil arís, ach níor éirigh leo ach an gormchló a tharraingt", a bheag nó a mhór.
Is é struchtúr polaisintéiseach na teanga is cúis leis an ráiteas coitianta ná go bhfuil a lán focal ag lucht labhartha na Graonlainnise nó na dteangacha Eiscimeacha eile ar chineálacha éagsúla sneachta. Dúirt an teangeolaí Geoffrey Pullum ina aiste cháiliúil "The Great Eskimo Vocabulary Hoax" nach bhfuil ach dhá thamhan, dhá fhréamhfhocal, ann, mar atá, "qanik" (sneachta atá ar foluain, calóg shneachta) agus "aput" (sneachta ar an talamh). Scéal eile go bhfuil an dúrud iarmhíreanna sa teanga le ciall na bhfocal seo a mhionathrú agus le focail nua a chruthú as na fréamha.
Uisinis. Is é Uisinis ceann tíre ar an Uibhist a Deas, Comhairle nan Eilean Siar.
Bun Sruth. Is é Bun Sruth loch beag ar an Uibhist a Deas, Comhairle nan Eilean Siar.
Cladh Hàlainn. Is é Cladh Hàlainn suíomh seandálaíochta ar an Uibhist a Deas, Comhairle nan Eilean Siar, in Albain, inar aimsíodh mumaithe. Is é an t-aon áit sa Bhreatain Mhór inar thángthas ar mhumaithe.
Allathasdal. Is é Allathasdal sráidbhaile ar an mBarraigh, Comhairle nan Eilean Siar.
IPad. Is scláta ríomhaireachta (nó ríomhaire táibléid mar a thugtar air) de chuid Apple é an iPad.
Scaoileadh an chéad leagan den iPad i mí Aibreáin 2010 agus an iPad2 i mí Mhárta 2011.
Raideolaíocht. Is éard is raideolaíocht ann ná speisialtacht leighis a bhaineann úsáid as an íomháú míochaine le diagnóis agus cúram leighis a chur ar fáil do ghalair ar féidir iad a fheiscint leis an íomháú. Baineann raideolaithe úsáid as réimse fhorleathan den teicneolaíocht íomháithe (mar shampla; x-ghathú, ultrafhuaim (UF nó US), tomagrafaíocht ríomhairithe (TR nó CT), míochaine núicléach, tomagrafaíocht astúchán posatrón (TAP nó PET), íomháú athshondais mhaighnéadaigh (ÍAM nó MRI)) le galair a aithint nó a leigheas. Is éard is raideolaíocht idirghabhálach ann ná cleachtadh na ngnáthamh míochaine, íos-ionraidh de ghnáth, le cabhair na dteicneolaíochtaí íomháithe. Is gnách go nglacann an radagrafaí nó an teicneolaí raideolaíoch na híomhánna leighis.
An Àird Mhòr, Barraigh. Is é An Àird Mhòr sráidbhaile beag ar an mBarraigh, Comhairle nan Eilean Siar.
Am Bágh a Tuath. Is bailecheantar agus pobal é Am Bágh a Tuath i dtuaisceart Eilean Bharraigh sna hInse Ghall, Comhairle nan Eilean Siar, amuigh ó chósta thiar na hAlban.
Sheabhal. Is cnoc in Albain í Sheabhal, atá suite ar an mBarraigh, Comhairle nan Eilean Siar.
Flodaigh. Is oileán é Flodaigh, i ngar d'Eilean Bharraigh, Comhairle nan Eilean Siar.
Evander Holyfield. Dornálaí Meiriceánach a bhí ina churadh domhanda trom-mheáchain is ea Evander Holyfield. Rugadh é ar an 19 Deireadh Fómhair 1962 in Atmore, Alabama.
Gwynedd. Contae is ea Gwynedd in iarthuaisceart na Breataine Bige, a bhfuair a ainm ón sean-ríocht Teyrnas Gwynedd. Cé go bhfuil sé sa dara háit is mó i dtéarmaí limistéar geografach, tá sé freisin ar cheann de na dúiche is lú daoine. Labhraíonn tromlach den daonra an Bhreatnais (ar a dtugtar freisin Comraig).
Is anseo atá Prifysgol Bangor (Gaeilge: "Ollscoil Bangor") lonnaithe agus folaíonn sé an leithinis álainn Penrhyn Llŷn, agus an chuid is mó den Pharc Cenedlaethol Eryri (Gaeilge: "Páirce Náisiúnta Eryri").
Úsáidtear an t-ainm Gwynedd freisin i gcomhair chontae bhuanaithe, a chlúdaíonn Ynys Môn chomh maith leis an chontae reatha. Go cultúrtha agus go stairiúil, is féidir an t-ainm a úsáid freisin chun an chuid is mó de Thuaisceart na Breataine Bige (mar shampla, an limistéar atá clúdaithe ag Chonstáblacht Gwynedd), a fhreagraíonn do na gcríoch is mó a bhí riamh i dTeyrnas Gwynedd.
De réir stadéir an stáit sa bhliain 2018, tá Breatnais ag 76.8% de dhaonra Gwynedd a bhí ar a laghad 3 bhliain d'aois ag an am.
Pabaigh. Is oileán é Pabaigh, i ngar d'Eilean Bharraigh, Comhairle nan Eilean Siar.
Dennis Quaid. Is aisteoir Meiriceánach é Dennis William Quaid , a rugadh ar an 9 Aibreán, 1954.
Gerard Manley Hopkins. Ba fhile Sasanach é Gerard Manley Hopkins, C.Í. (28 Iúil, 1844 – 8 Meitheamh, 1889) a d'iompaigh ar an gCaitliceachas, is a bhí ina shagart de chuid Chumann Íosa a bhain cáil amach san fhichiú haois tar éis a bháis. Aithnítear anois é mar dhuine de mhórfhilí na ré Victeoirí. 
Tugtar cuid mhaith aitheantais dó de bharr a chuid filíochta turgnamhaí sa "phrosóid" (ach go háirithe "rithim ghéilleach") agus an úsáid a bhain sé as íomhánna, agus braitear go raibh sé ar thús cadhnaíochta i ré a bhí lán leis an véarsaíocht thraidisiúnta. 
Ainmníodh foirgneamh sa COBÁC i gcuimhne air, sa bhliain 2011, tar éis a thréimhse ann mar Ollamh le Gréigis.
Donald Sutherland. Is aisteoir Ceanadach é Donald McNichol Sutherland, a rugadh ar an 17 Iúil 1935. Is athair an aisteora Kiefer Sutherland é.
Roithleagán rotha. Is bréagán é roithleagán rotha arbh cineál caiseal é. Is d'adhmaid a dhéantar é. Imrítear cluiche leis nuair a chastar é. Tá litreacha éagsúla scríofa ar aghaidheanna an roithleagáin.
Pasgen ap Cyngen. Bhí Pasgen ap Cyngen ina rí i bPowys, sa Bhreatain Bheag, le linn an séú haois. Tháinig sé i gcomharbacht ar a athair, Cyngen Glodrydd.
Sanndraigh. Is oileán é Sanndraigh, i ngar d'Eilean Bharraigh, Comhairle nan Eilean Siar.
Miùghalaigh. Is é Miùghalaigh, freisin Miughalaigh nó Miùghlaigh, an dara hoileán is mó ar Eilean Bharraigh, Comhairle nan Eilean Siar. Tá sé suite timpeall 19 km ó dheas de Bharraigh. Is ainm Lochlannach é Miùghalaigh, a chiallaíonn, is dóch;""main hill island" no "narrow hill island"".
Bethnal Green.  
Globe Town
Is baile é Bethnal Green atá suite sa bhuirg Tower Hamlets, Londain Thoir. I ndaonáireamh na bliana 2011 fuarthas 27,849 duine ina gcónaí ann. Gráig ab ea uair amháin sa pharóiste anallód Stepney, Middlesex, ach scaradh iad óna chéile i 1743 nuair a fhás an daonra. D'éirigh sé cuid cheannchathair i 1855. Bhain an daonra a bhuaicphointe i 1901, ansin bhí titim tagtha air go dtí 1981. Bhuail sé go dona as aerbhuamáil le linn an Dara Cogadh Domhanda. Bhí 173 daoine maraithe in eachtra ag Bethnal Green tiúb stáisiún i 1943.
Isle of Dogs. Baile is ea Isle of Dogs agus é suite sa bhuirg Tower Hamlets, Londain Thoir.
Brochfael ap Elisedd. Prionsa Powys ab ea Brochfael ab Elisedd. Tháinig sé i gcomharbacht ar a athair, Elisedd ap Gwylog, timpeall na bliana 755.
Floyd Patterson.  &lt;ns&gt;0&lt;/ns&gt;
 &lt;revision&gt;
 &lt;parentid&gt;968650&lt;/parentid&gt;
 &lt;timestamp&gt;2021-11-19T02:39:01Z&lt;/timestamp&gt;
 &lt;contributor&gt;
 &lt;username&gt;SeoMac&lt;/username&gt;
 &lt;/contributor&gt;
 &lt;comment&gt;WD, defsort&lt;/comment&gt;
 &lt;model&gt;wikitext&lt;/model&gt;
 &lt;format&gt;text/x-wiki&lt;/format&gt;
Dornálaí Meiriceánach, a bhí ina churadh domhanda trom-mheáchain, ab ea Floyd Patterson (4 Eanáir 1935 – 11 Bealtaine 2006).
Geena Davis. Is ban-aisteoir Meiriceánach í Virginia Elizabeth "Geena" Davis, a rugadh ar an 21 Eanáir 1956.
Kenneth Williams. B'aisteoir Sasanach é Kenneth Charles Williams (a rugadh ar an 22 Feabhra 1926 agus a fuair bás ar an 15 Aibreán 1988).
Fúideigh. Is oileán é Fúideigh, i ngar do Bharraigh, in Inse Ghall, Comhairle nan Eilean Siar, na hAlban. Tréigeadh an t-oileán sa bhliain 1901. Cuirtear eallach ar féarach fós ann sa samhradh.
Calbhaigh. Is oileán neamháitrithe faoi láthair é Calbhaigh (Béarla;"Calvay"), atá suite i gCaolas Èirisgeigh, sna h-Eileanan Siar, tagairt eangaí NF810126 .
Is ceann de na deich n-oileán gCaolas Bharraigh, láithreán a bhfuil tábhacht Chomhphobail leis.
Ba anseo a chuaigh an long "SS Politician" i dtalamh le lasta fuisce sa bhliain 1941 agus gan chuimhneamh spreag sé an t - údar Compton MacKenzie, an t-úrscéal Whisky Galore a scríobh,
Fionn. Is éard is fionn nó cataracht ann ná scammallú a fhorbraíonn i lionsa criostalach na súile nó ina himchlúdach. Bíonn cineálacha éagsúla ann, roinnt a mbíonn beagán teimhneachta i gceist go cinn eile a mbíonn teimhneacht iomlán i gceist leo agus cuireann sé as do thaisteal an tsolais tríd an lionsa.
Go luath agus fionn a bhaineann le dul in aois ag forbairt, is féidir go méadófar cumhacht an lionsa, agus d'fhéadfadh sé seo mióipe nó gearr-radharc a spreagadh agus is féidir go laghdódh buíochan agus teimhniú an lionsa an cumas dathanna gorm a aithint a.
De ghnáth, téann na fionna in olcas agus teip amhairc an toradh a bhíonn orthu, agus is féidir go dtiocfadh daille ar an othar má fhágtar gan chúram iad. 
De ghnáth cuireann an riocht seo as don dá shúil, ach is gnách go gcuireann sé as do shúil amháin roimh an gceann eile.
Mióipe. Is éard is mióipe ann ná locht ar an radharc ina bhfócasaíonn gathanna comhthreomhara solais sa tsúil chun tosaigh ar an reitine, seachas ar an reitine féin. Ní fheiceann an tsúil go soiléir frithne atá i bhfad uaithi. Chun an locht seo a cheartú, ní mór lionsa eisréimnithe a chur sna spéaclaí nó lionsaí tadhaill. Tugtar "gearr-radharc" air freisin.
Noel Harrington. Is polaiteoir Éireannach agus Teachta Dála do Chorcaigh Thiar Theas é Noel Harrington. Tá sé ina bhall de Fine Gael.
Sheas sé san Olltoghchán 2016, ach chaill sé a shuíochán.